**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2023 m. vasario 24 d. Nr. TSP-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 7.3 papunkčiu, atsižvelgdama į asociacijos Juodupės miestelio ledo ritulio sporto klubo 2023 m. vasario 7 d. prašymą „Dėl Rokiškio rajono savivaldybės turto perdavimo panaudos pagrindais“, Rokiškio rajono savivaldybės taryba nusprendžia:

* 1. Perduoti nuo 2023 m. balandžio 17 d. laikinai, 10 (dešimčiai) metų, asociacijai Juodupės miestelio ledo ritulio sporto klubui, kodas 300655877, buveinės adresas: Pergalės g. 25, Juodupė, Rokiškio r. sav., neatlygintinai valdyti ir naudotis panaudos pagrindais Rokiškio rajono savivaldybei (toliau – Savivaldybė) nuosavybės teise priklausantį turtą – 124,02 kv. m patalpas, esančias kultūros namų pastate (patalpos pažymėtos plane 1-22 (34,80 kv. m), 1-25 (2,08 kv. m), 1-26 (1,15 kv. m), 1-27 (3,08 kv. m), 2-7 (3,58 kv. m), 2-8 (3,26 kv. m), 2-9 (3,58 kv. m), 2-10 (55,14 kv. m), 2-11 (16,51 kv. m), 2-12 (0,84 kv. m)), unikalus Nr. 7397-0003-4019, Pergalės g. 4A , Juodupė, Rokiškio r. sav., bendras pastato plotas – 1055,95 kv. m, kurių bendra įsigijimo balansinė vertė 2023 m. vasario 28 d. – 16280,86 Eur (Europos Sąjungos lėšos – 7862,73 Eur, valstybės biudžeto lėšos – 6956,53 Eur, savivaldybės biudžeto lėšos – 1461,60 Eur), turto registravimo grupė – 1202200. Turtas skirtas tenkinti žmonių fizinio aktyvumo poreikius, spręsti jaunimo užimtumo, sveikatingumo problemas, vienyti bendraminčius bendrai veiklai – koordinuoti savo narių veiklą, organizuoti kūno kultūros ir sporto pratybas.
	2. Nustatyti, kad šio sprendimo 1 punkte nurodytas turtas negali būti naudojamas ūkinei-komercinei veiklai vykdyti.
	3. Pritarti savivaldybės turto panaudos sutarties projektui (pridedama).
	4. Įgalioti Savivaldybės administracijos direktorių, jo nesant – Savivaldybės administracijos direktoriaus pavaduotoją, pasirašyti 1 punkte nurodyto turto panaudos sutartį ir Savivaldybės turto, suteikto panaudos pagrindais, perdavimo ir priėmimo aktą.
	5. Skelbti sprendimą savivaldybės interneto svetainėje [www.rokiskis.lt](http://www.rokiskis.lt)

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rasa Pugžlienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ AIŠKINAMASIS RAŠTAS**

**Sprendimo projekto tikslai ir uždaviniai.**

Suteikti panaudos pagrindais laikinai, nuo 2023 m. balandžio 17 d. 10 metų, neatlygintinai valdyti ir naudotis Rokiškio rajono savivaldybei (toliau – Savivaldybė) nuosavybės teise priklausantį nekilnojamą turtą asociacijai Juodupės miestelio ledo ritulio sporto klubui.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnis, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“.

**Sprendimo projekto esmė.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje nurodyta, kad savivaldybės turtas gali būti perduodamas laikinai neatlygintinai valdyti ir naudotis asociacijoms – jeigu pagrindinis veiklos tikslas yra bent vienas iš Įstatymo 14 straipsnio 2 dalyje nurodytų tikslų.

Vadovaujantis 2013 m. kovo 29 d. Rokiškio rajono savivaldybės tarybos sprendimu TS-5.90 „Dėl nekilnojamojo turto perdavimo pagal panaudos sutartis“ 2013 m. balandžio 15 d. buvo sudaryta panaudos sutartis su Juodupės miestelio ledo ritulio sporto klubu ir suteiktos patalpos veiklai vykdyti. Asociacija Juodupės miestelio ledo ritulio sporto klubas 2023 m. vasario 7 d. pateikė prašymą skirti patalpas „Dėl Rokiškio rajono savivaldybės turto perdavimo panaudos pagrindais“, nes 2023 m. balandžio 15 d. baigiasi minėtosios turto panaudos sutarties terminas, todėl reikalingos patalpos veiklos tęstinumui, kad toliau galėtų organizuoti kūno kultūros ir sporto pratybas, tenkinti žmonių fizinio aktyvumo poreikius, spręsti jaunimo užimtumo, sveikatingumo problemas, vienyti bendraminčius bendrai veiklai- koordinuoti savo narių veiklą.

Atsižvelgiant į prašymą – siūloma suteikti reikalingas patalpas veiklai vykdyti.

Taip pat šiuo sprendimu siūloma pritarti Savivaldybės turto panaudos sutarties projektui.

Projekto rengėjo atliktas poveikio konkurencijai ir atitikties valstybės pagalbos reikalavimams vertinimas pridedamas.

**Laukiami rezultatai.**

Bus užtikrintas efektyvus savivaldybei nuosavybės teise priklausančio turto panaudojimas.

**Finansavimo šaltiniai ir lėšų poreikis**.

Perduodant nurodytą turtą, numatomas biudžeto lėšų preliminarus poreikis asociacijai Juodupės miestelio ledo ritulio sporto klubui – 1500,00 Eur per metus (komunaliniams mokesčiams).

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Rasa Pugžlienė